OpenLLM-France/wikimedia huggingface dataset:
# Lorden Ganbera

Lorden Ganbera (ingelesez: House of Lords) Erresuma Batuko Legebiltzarreko goi ganbera da, 746 partaidez osatua. Legebiltzarrak, Subiranoa eta behe ganbera edo Komunen Ganbera ere hartzen ditu. Westminster jauregian dago.

## Jatorria

Ganberaren jatorria XIV. mendean dago; harez geroztik, ia etengabe dihardu, izen hori 1544an hartu zuen arren. 1649an abolitu zuen Oliver Cromwell iraultzaileak, baina 1660an berrezarri zen.
Gaur egun, rol sinboliko eta tradizionala du. 1911n, Parliament Acta onartu zen: horren bidez, lordek, aurrekontuak izan ezik, lege ororen onarpena urtebete atzera lezakete, baina sekula ez arbuiatu. 1968an, bertako partaideen pribilegio aristokratikoak amaitu nahi zituen erreforma egitasmo bat onartu zen. Tony Blairren gobernuak ganbera horri garrantzia kentzeko erreforma legegileak segitu zituen; 1999an, lordak oinordekotzarik gabekoak zirela adierazi zen, baizik eta aristokraten artean aukeratuak.
Egun, soilik Norfolkeko Dukea eta Choldmondleyko Markesa oinordekotzadun lord bakarrak dira, Estatuko Ofizial Handiak izateagatik. Norfolkeko Dukeak legebiltzarra irekitzen du; halaber, errege-erreginen koroaketaz eta estatu hiletez arduratzen da.
1998 eta 1999 bitartean, Augusto Pinochet jenerala auziperatzeko ere erabili zen Lorden Ganbera: Londresen 1998ko urriaren 16an atxilotua izan zen.

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak

## Kanpo estekak

* Datuak: Q11007
* Multimedia: House of Lords / Q11007
# Lord Vinheteiro

Fabricio André Bernard di Paolo, profesionalki Lord Vinheteiro izenez ezaguna (São Paulo, 1980ko urtarrilaren 22a) brasildar piano-jole, soinu-ingeniaria, akuarista eta YouTuberra da. YouTubeko kanalean 6 milioi harpidedun baino gehiago dituen piano-bertsioak jotzeagatik da ezaguna. Jovem Pan FMren Pânico programan parte hartu zuen Brasilen.

## Ibilbidea

Vinheteiro 8 urterekin hasi zen musika ikasten, batez ere pianoa eta biolina, klase pribatuen bidez; ondoren, UNESPko Arte Institutuan sartu zen. Pianoaz eta biolinaz gain, Vinheteiro musika-ekoizlea eta soinu-ingeniaria da, eta bere kasa harpsikordea, baxu elektrikoa, gitarra, danborrak, sintetizadorea eta akordeoia ere ikasi zituen. Vinheteirok unibertsitateko albaitari-titulua du, baina musikarekin zuen konpromisoak ez zion inoiz utzi albaitari gisa lan egiten.
2008an, YouTubeko Lord Vinheteiroren kanala sortu zuen. Interneten arrakasta handia izan zuen, telebistako, zinemako, animeko eta bideojokoetako abesti klasikoen piano-bertsioak jotzen. Brasilgo programetan parte hartu zuen, hala nola Jornal Nacional eta Noite com Danilo Gentili, eta Txinan jo zuen bertako musikariekin.
Lord Vinheteirok ia astero ekoizten du edukia YouTubeko kanalerako, 6 milioi harpidedun baino gehiagorekin.

## Erreferentziak

* ↑ https://personality-database.com/profile/17062/fabricio-di-paolo-lord-vinheteiro-musicians-music-critics-mbti-personality-type
* 1 2 «No Zero1 deste sábado, Tiago Leifert recebe o professor de música e youtuber Lord Vinheteiro» observatoriodatv.uol.com.br.
* 1 2 Dono do maior canal especializado em piano do mundo, Lord Vinheteiro é o convidado do The Noite desta sexta. .
* 1 2 «Vinheteiro: últimas notícias» Jovem Pan.
* 1 2 «Pânico se reiventa e estreia novos estúdios 100% digital» abc da comunicação.
* ↑ Vinheitero on Rogerio Morgado's talk show. May 14, 2019.
* ↑ «Músico faz sucesso na internet tocando versões do tema do JN» Jornal Nacional 2011-02-18.
* ↑ «Lord Vinheteiro vira estrela entre jovens chineses como pianista divertido» CRI 2020-07-22.

## Kanpo estekak

* Datuak: Q96099293
# Lordat

Lordat (frantsesez eta ofizialki: Lordat) Okzitaniako udalerri bat da. Administratiboki Frantziako Ariège departamenduan dago, Okzitania eskualdean. 2013an 49 biztanle zituen.

## Demografia
### Biztanleria

2007an Lordat udalerrian erroldatutako biztanleak 36 ziren. Familiak 16 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 4 seme-alabarik gabeko familiak ziren eta 4 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 45 etxebizitza zeuden, 17 familiaren etxebizitza nagusia ziren eta 28 bigarren erresidentzia ziren. 42 etxeak ziren eta 3 apartamentuak ziren. 17 etxebizitza nagusietatik 13 bere jabearen bizilekua ziren eta 4 alokairuan okupaturik zeuden; 1ek bi gela zituen, 3 etxek hiru zituzten, 4 etxek lau zituzten eta 9 etxek bost zituzten. 11 etxek euren parking plaza propioa zuten azpian. 6 etxetan ibilgailu bat zegoen eta 10 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Lordat udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 4 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 0 | 65-69 | 0 |
| 0 | 60-64 | 0 |
| 0 | 55-59 | 0 |
| 0 | 50-54 | 0 |
| 0 | 45-49 | 0 |
| 4 | 40-44 | 4 |
| 4 | 35-39 | 4 |
| 4 | 30-34 | 0 |
| 0 | 25-29 | 0 |
| 0 | 20-24 | 8 |
| 4 | 15-19 | 4 |
| 0 | 10-14 | 0 |
| 0 | 5-9 | 4 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 29 ziren, horien artean 25 aktiboak ziren eta 4 inaktiboak ziren. 25 pertsona aktiboetatik 24 lanean zeuden (11 gizon eta 13 emakume) eta 1 langabezian (1 gizon). 4 pertsona inaktiboetatik 1 erretiraturik zegoen, 2 ikasten zeuden eta 1 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 eraikuntza enpresa zen eta 1 «beste zerbitzu jarduera batzuk» multzoan sailkatutako enpresa zen.
2009an norbanakoentzat zegoen zerbitzu bakarra zurgina zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1142095
* Multimedia: Lordat / Q1142095
# Longtown (Cumbria)

Longtown, Ingalaterrako ipar-mendebaldean dagoen udalerri bat da, Cumbria konderrian. Eskoziarekin muga egiten du.
2016an 2.099 biztanle zituen.
* Datuak: Q2360370
* Multimedia: Longtown, Cumbria / Q2360370
# Longtown (Oklahoma)

Longtown Ameriketako Estatu Batuetako erroldak esleitutako leku bat da. Pittsburg konderrian dago, Oklahoma estatuan. 2.659 biztanle ditu, 93,4309 kilometro koadroko azaleran banatuta.

## Ikus, gainera

* Pittsburg konderria

## Kanpo estekak

* Datuak: Q2242974
# Longton (Staffordshire)

Longton, Ingalaterrako erdialdean dagoen udalerri bat da, Staffordshire konderrian.
2011n 27.214 biztanle zituen.
* Datuak: Q1609815
* Multimedia: Longton, Staffordshire / Q1609815
# Longue-Pointe-de-Mingan (Quebec)

Longue-Pointe-de-Mingan Quebeceko udalerri bat da, Kanadan. Côte-Nord eskualdean kokatuta dago, eta horren barruan dagoen Minganie konderriko eskualde udalerria da.. 2011ko zentsoaren arabera 479 biztanle zituen 388.76 kilometro koadroko azaleran.

## Kanpo estekak

* Datuak: Q3259157
* Multimedia: Longue-Pointe-de-Mingan / Q3259157
# Longue-Rive (Quebec)

Longue-Rive Quebeceko udalerri bat da, Kanadan. Côte-Nord eskualdean kokatuta dago, eta horren barruan dagoen La Haute-Côte-Nord konderriko eskualde udalerria da.. 2011ko zentsoaren arabera 1,113 biztanle zituen 309.27 kilometro koadroko azaleran.

## Kanpo estekak

* Datuak: Q783832
* Multimedia: Longue-Rive, Quebec / Q783832
# Luisa Brandenburg-Schwedtekoa

Luisa Brandenburg-Schwedetekoa (alemanez: Luise Henriette Wilhelmine von Brandenburg-Schwedt; Różanki, 1750eko irailaren 24a - Dessau, 1811ko abenduaren 21) Brandenburgeko margravina izan zen jaiotzaz eta Anhalt-Dessaueko dukesa ezkontzaz. Frederiko Henrike Brandenburg-Schwedetekoaren eta Leopoldina Maria Anhalt-Dessaukoaren alaba zen, Hohenzollern etxeko Brandenburg-Schwedt ildokoa. Bere lehengusu Leopoldo III.a Anhalt-Dessaukoarekin ezkondu zen 1767ko uztailaren 25ean. Ezkontza honekin Anhalt-Dessauko printzesa eta, beranduago, dukesa izan zen.
Irakurtzeko zaletasuna zuen eta artista ona zen. Angelica Kauffman artistaren laguna zen.
* Datuak: Q69993
* Multimedia: Luise von Brandenburg-Schwedt / Q69993
# Luisa Fernanda

    Ez nahasi Luisa Fernanda Borboikoarekin.
Luisa Fernanda Federico Moreno Torrobaren hiru aktoko zarzuela da, Federico Romero eta Guillermo Fernández-Shawren libretoa duena. Madrilgo Calderón antzokian estreinatu zuten 1932ko martxoaren 26an.

## Sinopsia

Oharra: Atal honek istorio osoa edo amaiera argitzen du.
Madrilgo San Javier plazatxoan, Marianaren ostatuaren inguruan biratzen da bizitza. Luisa Fernanda, ostatuko maizter gazte ederra aspalditik Xabierrekin maiteminduta dago, bere burua bere senargaitzat duen militarrarekin. Baina hau gero eta gutxiago etortzen da bisitan, bereziki koronel mailara igo zutenetik.

## Erreferentziak

* ↑ Egile Asko. (2002). Diccionario de la Zarzuela. Madril: ICCCMU.

## Kanpo estekak

* Datuak: Q3780609
* Multimedia: Luisa Fernanda / Q3780609
# Luisa Etxeberria

Luisa Etxeberria Azkune (Zestoa, Gipuzkoa, 1946) gipuzkoar olerkaria, psikologoa eta filologoa da. Gaur egun, Bartzelonan bizi da.
Psikologian eta filologian lizentziaduna da. Hizkuntza, literatura, psikologia eta psikoterapia irakaslea izan da.

## Liburuak
### Olerkigintza

* Haztamuka: Dol i Sol (2017, ISBN 9788416791606)

## Erreferentziak

* ↑ «Luisa Etxeberriak ‘Haztamuka’ poema liburua aurkeztu du Zestoan» Urola Kostako Hitza 2017ko abenduaren 30a (Noiz kontsultatua: 2018ko apirilaren 9a).
* Datuak: Q51689290
# Luisa Elisabet Orleanskoa

Luisa Elisabet Orleanskoa (gaztelaniaz: Luisa Isabel de Orleans; frantsesez: Louise-Élisabeth d'Orléans; Versailles, 1709ko abenduaren 9a - Paris, 1742ko ekainaren 16a) Espainiako erregina ezkontidea izan zen.
Filipe II.a Orleanskoa eta Frantziska Maria Borboikoaren alaba, Luis I.a Espainiakoa ezkondu zuen. Mugako nortasun-nahasmendua zuenez, Gortean 'Erregina Eroa' zioten.

## Erreferentziak

* ↑ Rubio, María José. (2009). Reinas de España. Siglos XVIII al XXI. De María Luisa Gabriela de Saboya a Letizia Ortiz. Madril: La Esfera de los Libros.
* ↑ Vallejo-Nágera, Alejandra. (2006). Locos de la historia: Rasputín, Luisa Isabel de Orleáns, Mesalina y otros personajes egregios. La Esfera de los Libros ISBN 978-84-9734-477-7..
* Datuak: Q232180
* Multimedia: Louise Élisabeth d'Orléans / Q232180
# Luisa Durán

Luisa Durán, ezagunagoa Extremadurako zigarrogilea bezala (Logrosán, 1934ko urriaren 19a - Vigo, 2022ko apirilaren 16a) extremadurerazko idazlea izan zen, poesia, prosan eta antzerkian aritutakoa.

## Bizitza

Luisa Cáceresko Logrosán herrian jaio zen 1934ko urriaren 19an eta bertan bizi izan zen 23 urteak bete zituen arte. Han hasi zen garatzen poesiarako zaletasuna, oso adin goiztiarrean gainera. Madrilen Magisteritza ikasi zuen.
23 urterekin Borgoñara joan zen bizitzera bere familiarekin batera eta herrialde horretan bere senarra izango zena ezagutu zuen.

## Lanak

* Tu nombre llevo en silencio (1970).
* Mi tierra (1981).
* Vivencias (1996).
* El canto de la cigarra (2002).
* Oficios perdidos: Costumbres y recuerdos de mi infancia (2002).
* Qué tiempos!, En casa del alcalde eta La feria sainetea.

## Bibliografia

* Martínez Terrón, L., Primera Antología de Poesía Extremeña, Caçris, ei. autol, 2005.

## Kanpo estekak

* Webgune pertsonala.
* Datuak: Q28599783
* Multimedia: Category:Luisa Durán Broncano / Q28599783
# Loussous-Débat

Loussous-Débat (frantsesez eta ofizialki: Loussous-Débat) Okzitaniako udalerri bat da. Administratiboki Frantziako Gers departamenduan dago, Okzitania eskualdean. 2013an 53 biztanle zituen.

## Demografia
### Biztanleria

2007an Loussous-Débat udalerrian erroldatutako biztanleak 47 ziren. Familiak 20 ziren, horien artean 8 pertsona bakarrekoak ziren (8 bakarrik bizi ziren gizonak), 4 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 34 etxebizitza zeuden, 22 familiaren etxebizitza nagusia ziren, 8 bigarren erresidentzia ziren eta 4 hutsik zeuden. Etxebizitza guzti hauek 34etxeak ziren. 22 etxebizitza nagusietatik 17 bere jabearen bizilekua ziren eta 5 alokairuan okupaturik zeuden; 1ek bi gela zituen, 1ek hiru zituen, 9 etxek lau zituzten eta 11 etxek bost zituzten. 13 etxek euren parking plaza propioa zuten azpian. 10 etxetan ibilgailu bat zegoen eta 10 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Loussous-Débat udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 4 |
| 0 | 70-74 | 0 |
| 4 | 65-69 | 0 |
| 0 | 60-64 | 8 |
| 4 | 55-59 | 4 |
| 4 | 50-54 | 4 |
| 0 | 45-49 | 4 |
| 0 | 40-44 | 0 |
| 0 | 35-39 | 0 |
| 0 | 30-34 | 0 |
| 0 | 25-29 | 0 |
| 4 | 20-24 | 0 |
| 4 | 15-19 | 0 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 28 ziren, horien artean 24 aktiboak ziren eta 4 inaktiboak ziren. 24 pertsona aktiboetatik 19 lanean zeuden (10 gizon eta 9 emakume) eta 5 langabezian zeuden (2 gizon eta 3 emakume). 4 Pertona inaktibo guztiak erretiraturik zeuden.

### Ekonomia jarduerak

2007an zeuden 4 komertzioetatik, 1 janari enpresa zen, 1 ibilgailuen saltze eta konpontze enpresa zen eta 2 zerbitzu enpresak ziren.
2000. urtean Loussous-Débat udalerrian 9 nekazaritza-ustiategi zeuden, 336 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q739766
* Multimedia: Loussous-Débat / Q739766
# Louth (Louth konderria)

Louth (irlanderaz: Lú) Irlandako udalerri bat da, Louth konderrian dagoena. 2011ko erroldaren arabera 715 biztanle zituen.

## Kanpo estekak

* Datuak: Q1056717
* Multimedia: Louth, County Louth / Q1056717
# Louth konderria

Louth konderria (gaeleraz Contae Lú) Irlandako ekialdean dago kokatuta, Leinsterreko probintzian. 820 km2-ko azalera dauka eta 122.897 biztanle zituen 2011an. Dundalk/Dún Dealgan dauka hiriburu.

## Geografia

Leinsterreko konderririk txikiena da. Bi hiri handi ditu, iparraldeko mugan Dundalk hiriburua eta hegoaldeko mugan Drogheda.

## Historia

Konderriaren izena Lughbhaidh-etik dator, zeina jainko zelta bat izan zen. Zelten garaian mitoz eta leiendaz jositako lurraldea zen. VIII eta IX mendeetan vikingoak iritsi ziren eta toponimian beren arrastoa ere utzi zuten. Hiru erresumatan banatu zen lurraldea, Conaille (Ulaidh), Fir Rois (Airgialla) eta Fir Arda Ciannachta (Midhe), baina XII mendean Airgiallako O'Carroll Erresumak bildu zituen. 1180an normandiarrek inbaditu zuten.
Hurrengo mendeetan gatazka ugari ezagutu zituen, izan ere Ingalaterratik eta Dublindik oso gertu baitzegoen. 1649an Oliver Cromwellek Drogheda konkistatu zuen izugarrizko sarraskia eraginez, eta 1690an Boyneko guduak britainiarren Irlandaren konkista ekarri zuen.
Ipar Irlandarekiko mugan dagoenez, Irlandako Gerra Zibilean borroka ugari izan ziren Dundalken.

## Hiriak eta herriak

* Dundalk/Dún Dealgan (31.149 biztanle), hiriburua
* Drogheda/Droichead Átha (30.393)
* Ardee/Baile Átha Fhirdhia (4.541)

## Ondasun nabarmenak

* Monasterboice, V mendeko monasterioaren aztarnak. Bertan dago Muiredacheko gurutze zelta
* Mellifonteko abadiaren aztarnak
* Carlingford arrantzale herrixka

## Pertsona ezagunak

* Francis Leopold McClintock (1819-1907), esploratzailea, Kanadako Uhartedi Artikoan hainbat aurkikuntza egin zituena.
* Pierce Brosnan (1953- ), aktorea.
* Tommy Byrne (1958- ), Formula 1eko pilotua.
* Steve Staunton (1969- ), futbolaria.
* The Corrs (1990-2006), musika taldea.

## Kirolak

Loutheko konderriko kirol talde nagusia Dundalk futbol taldea da, izan ere Dublingo taldeen ondoren garaipen gehien lortu dituena baita, 9 Liga eta 9 Kopa hain zuzen ere. Drogheda F.C.-k ere garaipen bana du Ligan eta Kopan.
Joko gaelikoei dagokienez futbol gaelikoan izan ditu emaitza onenak. Txapelketa nagusia hiru aldiz irabazi du, denak ere aspaldiko garaipenak diren arren, 1910, 1912 eta 1957 hain zuzen ere.

## Iruditegia

* Dundalkeko San Patrizio katedrala
* Monasterboice
* Muiredacheko gurutzea
* Mellifonteko abadia
* Carlingford

## Kanpo estekak

* Konderriko webgune ofiziala
* Datuak: Q183539
* Multimedia: County Louth / Q183539
# Lousame

Lousame Galiziako A Coruñako probintzian dagoen Noiako eskualdean kokatzen den udalerria da.

## Parrokiak

* Camboño (San Xoán)
* Fruíme (San Martiño)
* Lesende (San Martiño)
* Lousame (San Xoán)
* Tállara (San Pedro)
* Toxos Outos (San Xusto)
* Vilacova (Santa Eulalia).

## Iruditegia

* San Xustoko eliza.
* Gaur egun aterpetxea den San Xustosko antzinako elizetxea.
* San Xusto ibaia.

## Kanpo estekak

* Lousameko udalaren webgunea
* Datuak: Q1450842
* Multimedia: Lousame / Q1450842